Karen J. Klint (S), 2002-03-13:
Det skal sådan set være en lille appel om, at vi med debatten ikke giver nogle forkerte signaler og heller ikke nogle signaler håbløshed til nogle af de mennesker, der i dag er afhængige af heroin, for der er faktisk mulighed for at komme ud af et heroinmisbrug i dag.
Hvis man ikke kender de mennesker, kan man jo tage ned i The Clean House og møde nogle af dem, mennesker, der måske endda med minimal hjælp fra det offentlige har brudt deres heroinforløb.
Selv om det er tredje gang, vi nu drøfter for og imod lægeordineret heroin til særligt hårdt belastede narkomaner, er drøftelsen og stillingtagen til beslutningsforslaget fortsat fyldt med dilemmaer.
for det enkelte menneske.
Narkobehandling skal grundlæggende gives ud fra denne værdighedsbetragtning og ikke ud fra værdier, der tager udgangspunkt i andre hensyn såsom hensynet til at få narkomanerne fjernet fra gadebilledet eller ud fra et kriminalpræventivt argument.
Vi er selvfølgelig ikke imod, at kriminaliteten falder, når narkomanerne får et bedre liv, eller imod, at de ikke fylder så meget i gadebilledet, hvis det reelt er fordi, de har andre valgmuligheder end gaden, og hvis det er tegn på, at deres livskvalitet er forbedret.
Men afsættet for behandling skal være ønsket om at forbedre den enkeltes levevilkår.
Tilbage til et par af de dilemmaer, der skiller tilhængere og modstandere.
Et af tilhængernes store dilemmaer er, at der bliver ved at gå tid, uden at vi får succes nok med indsatsen over for denne meget udsatte gruppe af narkomaner.
Deres helbredstilstand bliver dårligere og dårligere både fysisk og psykisk.
De dør i en alt for ung alder.
Det kan vi læse endnu engang i den rapport, som vi har talt om i dag, og det er ikke god og sjov læsning.
at gøre, så narkomanerne ser sig i stand til at modtage den hjælp og de behandlinger, der er.
Har behandlingssystemet i tilstrækkelig grad brugt de i dag eksisterende muligheder for at kombinere metadon med anden legal medicinsk behandling og massiv social indsats?
Sagt på en mere direkte måde: Får de ordineret nok anden legal medicin ved siden af metadonen, gives metadon i den for den enkelte rette form og dosis, og er der reel adgang til relevant social indsats? Tilhængere og modstandere er således enige om, at der skal mere eller anden hjælp til.
Den skal i hvert fald have en bedre gennemslagskraft over for de hårdest belastede narkomaner end den, vi ser i dag.
Der er også enighed om, at det skal ske nu, og at det skal ske, uanset om der er flertal for forsøg eller ej.
Så uanset om SF opnår flertal for beslutningsforslag nr. 46 eller ej, skal vi herinde påtage os ansvar for mere behandling og mere sammensat behandling for de narkomaner, der af fagfolk ellers betragtes som behandlingsresistente.
Den socialdemokratiske gruppe rummer både tilhængere og modstandere af et dansk forsøg med lægeordineret heroin.
Gruppen går nu aktivt ind i det forestående udvalgsarbejde, hvor vi forventer tid til drøftelse både af den nye danske rapport og af rapporten fra Holland om deres videnskabelige forsøg.
Jeg skal gentage, at vi ønsker, at drøftelserne denne gang resulterer i bedre livskvalitet for de mest udsatte narkomaner.
Når vi så når til afstemningen, hvis vi når til den denne gang, så stemmer Socialdemokraterne ikke som en samlet gruppe, men vi har ikke talt op endnu, hvor mange der ønsker at stemme på den ene eller den anden måde, for vi synes, det er vigtigere at få drøftet, hvordan vi kan sikre bedre livskvalitet for de mest udsatte narkomaner, inden vi tæller, hvem der stemmer for eller imod.
, for der faldt en bemærkning fra fru Birthe Skaarup om nedlæggelse af behandlingerne på Sundholm.
Der vil jeg gerne spørge fru Birthe Skaarup, om jeg ikke husker rigtigt, når Københavns Kommune netop ændrede på noget af behandlingen ud fra et værdighedskriterium om, at der var nogle andre forhold, som skulle være opfyldte, og at man også i dag selv som meget svært fysisk skadet narkoman kan få hjælp enten på skadestuer eller i de erstatningstilbud, som Københavns Kommune har lavet, eller af sygeplejer på hjul eller af andre.
Er det ikke er korrekt, at der findes muligheder i dag også i hovedstadsområdet?